  Туспуктэм: Евгения Якимова Майя Бывальцева 6+ 17-тӥ оштолэзе Удмуртиын Ижкар – Балезино чугун сюрес вылтӥ ветлонэз усьтонлы 80 ар тырмонлы сӥзем ужрадъёс радъяськозы. Элькунэтӥ «Вормон поезд» ортчоз. Со сярысь улосвыл тӧролэн но кивалтэтлэн пресс-службазы ивортӥз. Ужрадъёсы чугун сюресэз лэсьтӥсьёс, чугун сюрес вылын ужасьёс, историкъёс но шаерчиос пыриськозы. Акция Балезино станциын, усьтэм платформаын ожгар техникаен «Вормон поезд» вуэм бере, кутскоз. Собере поезд Балезино – Ижкар линиетӥ ортчоз. Сюрес кузя митингъёс, лэсьтӥськонэ пыриськемъёслы мемориал пулъёс усьтон, синпелетъёс доры сяськаос понон, творчествоя коллективъёслэн возьматонъёссы радъяськозы. Поезд дугдылон интыосын ож вакытысь кырӟанъёсын концертъёс ортчозы, нош Ижкарысь вокзалын фотозона но ужалоз. Ужрадъёслэн радлыксы (интыысь дыръя): – Балезино станциын 6:50 – 7:25; – Пибаньшур станциын 8:00 – 8:33; – Люк станциын 9:10 – 9:38; – Эгра станциын 10:18 – 10:58; – 88-тӥ иськемын (Кекоран черкоугрт) 12:16 – 13:15; – Ижевск станциын 14:35 – 15:35. Со сяна, Ижысь вокзалын линиез лэсьтон сярысь адӟытон ужа. Тегъёс: поездъёс чугунсюрес Ижкар Удмуртия  